Fagforbundet har i over tretti år jobbet for å få etablert nye fag under opplæringsloven.
Det første yrkesfaget forbundet fikk gjennomslag for var institusjonskokk. Siden har det blitt renholdsoperatør, omsorgsarbeider, barne- og ungdomsarbeider og byggdrifter.
Å få etablert et nytt yrkesfag tar tid. Alle tariffparter må være enige om behovet og innholdet i faget. Og til slutt er det de offentlige myndighetene som endelig godkjenner det enkelte fag. Vil du vite mer ta kontakt med din yrkesseksjon på www.fagforbundet.no